**ОБЩИНСКИ СЪВЕТ – ХИТРИНО, ОБЛАСТ ШУМЕН**

**ПРЕПИС-ИЗВЛЕЧЕНИЕ**

от Решение № 8, прието от заседанието на Общински съвет Хитрино, проведено на 28.01.2021 година, Протокол № 1, точка 8.

**8.**Приемане на План-сметка за определяне на разходите за дейностите по събирането, транспортирането и третирането в депа или други съоръжения за обезвреждане на битовите отпадъци, за обезпеченията по чл.60 и отчисленията по чл.64 от ЗУО, както и за поддържане на чистотата на териториите за обществено ползване в населените места на територията на Община Хитрино за 2021 година.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.7; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА)прие

**Р Е Ш Е Н И Е № 8**

На основание чл. 66, ал.1 и ал.3 от Закона за местните данъци и такси (ЗМДТ), Общински съвет Хитрино

Р Е Ш И:

Одобрява План-сметката за 2021 година за необходимите разходи по събиране на битови отпадъци и транспортирането им до депо, проучване, проектиране, изграждане, поддържане, експлоатация, закриване и мониторинг на депо за битови отпадъци, включително отчисленията по чл.71 „е” от Закона за управление на отпадъците и чистотата на териториите за обществено ползване в населените места на общината, както следва:

|  |  |
| --- | --- |
| **1.** | Събиране на битови отпадъци и транспортирането им до депата - 120 000 лв. |
| **2.** | За депониране, сепариране и извозване на отпадъци 73 420 лв. |
| **3.** | Отчисления по чл. 60 и чл.64 от ЗУО (Закон за управление на отпадъците)  83 150 лв. |
| **4.** | Закупуване на контейнер тип „Бобър” – 10 бр. 7 500 лв. |
| **5.** | Почистване и рекултивация на сметища на територията на община Хитрино –  30 000 лв. |
| **6.** | Зимно и лятно почистване на улични платна, площади и други територии от населените места, предназначени за обществено ползване (т.4, ал.1, чл.66 от ЗМДТ) 7 000 лв. |
| **7.** | Издръжка на дейност „Чистота” – 15 000 лв. до сключване на договор с фирма за събиране и извозване на отпадъци. |
| **8.** | ДДС (данък добавена стойност) за внасяне - 12 000 лв. |
| **9.** | Разходи по договор за опасни отпадъци от домакинствата - 15 550 лв. |
|  | **ВСИЧКО РАЗХОДИ:** 363 620 лв. |

Поради недостиг на очакваните приходи от такса битови отпадъци и преходния остатък от дейността за покриване на разходите за дейност „Чистота”, разликата да се дофинансира от собствените приходи на общината.

**МУСТАФА АХМЕД: / П /**

ПРЕДСЕДАТЕЛ НА ОбС – ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС – ХИТРИНО

*Вярно с оригинала при ОбС Хитрино!*

*Сверил:*